《西溪次韵九首 其九》
宋代·刘跂

柯亭三弄笛，憀栗易悲风。妙曲来天上，飞花落酒中。

翠屏虚在望，玉镜迥当空。摹写何人解，王维老画工。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。